Conditor etenim creaturarum semper desiderat aquirere, quamvis sit dominus omnium, et quos vult ad se trahi, non sinit diu in hac erumnosa vita implicari. Unde miseratione divina et ego B. commotus, sciens diu temporalia diversis casibus labentia, a quibus frequenter contactus cognovi sagatus omittere transeuntia et adquirere pro terrenis cælestia, insuper etiam in æternum mansura. Idcirco ad laudem et gloriam omnipotentis Dei et gloriosissimæ Virginis Mariæ, omniumque celestium virtutum atque incliti martyris Juliani, atque omnium simul sanctorum, pro salute scilicet animarum Oddonis ac meæ, patrum ac parentum nostrorum, sive et universæ congregationis hujus, cunctorumque fidelium remissione adscribo, concedo, dono, affirmo ex meæ possessionis jure beatis Petro et Paulo apostolis Cluniacensis seu Celsiniacensis cænobiorum, in manum et potestatem Odilonis abbatis, necnon et Viviani, ac cæterorum sub regula fideliter eorumdem locorum viventium, per successionem temporum, videlicet possessionem que non longæ distat meridianis muro, quæ ab oriente est sita, quam adquisivit Oddo de Dalmatio vicecomiti, sicut in veteri videtur auctoritate, adherens Archimbaldi habitationi, et e regione Oddoini mansioni; a meridie vero finitur propria hereditate, quam adquisivit Oddo de Stephano et uxore sua Ermengarde, habens mansiones Sancti Genesii adherentes et ortulo ipsius Odilonis abbatis; ad occasum autem habitationem Dalmatio puero adjacentem, quam ei dedit ipse Odilo abba; ab aquilone vero jure proprio quod communiter fratres ipsius Oddonis dedere de Albuini successione, quæ est terminus viæ respicientis muro. Ergo ut hæc cessio firma et stabilis semper sit, ipse auctor cessionis manibus suis firmavit, et virorum nobilium fratrum, Pontionis videlicet atque Bertranni manibus, necnon patrum et seniorum, cæterorumque eidem loco servientium ac plurimorum fidelium personarum testimonio adsignare studuit, quorum hæc sunt nomina: Rotbertus prepositus, Beraldus decanus, Joseph, Dalmatius, Radulfus, Ebo, Stephanus, item Stephanus, Gaucelmus, Rotbertus, Petrus, Calixtus, Arlulfus, Odalricus, Leotaldus, Eustogius, item Eustogius; laicorum autem isti fuerunt: Dalmacius vicecomes, Stephanus vicarius; Ebo, Bertrannus, fratres; Dalmatius, Ildegerius, Bertramnus, Folconus, Theotardus, Gausfredus, Ricolfus, Eldigerius.